Estefanía Bueno i Claudia Alacreu, Falleres Majors de Paterna 2017
03/10/2016

# Estefanía Bueno i Claudia Alacreu, Falleres Majors de Paterna 2017

[![Elección falleras 2017](/images/noticias/2016/09/eleccion-falleras.jpg)](/images/noticias/2016/09/eleccion-falleras.jpg)

03.10.2016

La renovació de càrrecs fester dels Moros i Cristians i el Dia del Major han sigut els altres dos gran actes d'aquest cap de setmana a Paterna

Paterna ja té Falleres Majors per a l'exercici 2017. Estefanía Bueno Valero, de la comissió Sant Roque és la Fallera Major de Paterna i Claudia Alacreu González, de la comissió Dos de Maig, és la Fallera Major Infantil.

Així ho va decidir dissabte passat, 1 d'octubre el jurat i va ser anunciat per l'Alcalde de Paterna, Juan Antonio Sagredo en un multitudinari acte celebrat a la Ciutat Esportiva Municipal i en el qual també es va acomiadar i van rebre homenatge a Falleres Majors sortints, Sheila Rodríguez i Gloria López i a tota la seua cort d'honor.

A banda de felicitar a les falleres majors entrants i sortints, el primer edil va aprofitar la trobada per felicitar a la Junta Local Fallera “pel seu treball i implicació en el municipi i per aconseguir que els 3.000 paterners i paterneres que conformen la gran família fallera estiguen cada vegada mes presents en l'activitat social, festiva i cultural de la nostra Vila”.

El dissabte al matí, Paterna va celebrar el Dia del Major amb una jornada lúdica pensada per als més de 5.000 majors paterners i paterneres que hi ha en el municipi. Els actes van començar a les 11 del matí, amb la representació en el Auditori Antonio Cabeza de l'obra de teatre musical “Quina nit la d'aquell dia… Mamma meva”, a càrrec de l'associació teatral local “Los Locos de la Colina 2”, presentada i dirigida per Nando Cebrián i, a continuació, l'aquarterament Daoiz i Velarde va acollir un menjar amenitzat amb ball en la qual es van donar cita més de 400 persones.

Però a més d'aquests dos esdeveniments, aquest cap de setmana també ha tingut lloc l'Acte de Renovació dels Càrrecs Festers que organitza Federació Intercomparsas i en el qual s'han renovat oficialment els càrrecs d'aquelles persones i comparses que van a representar a partir d'ara a les festes de Moros i Cristians. Alhama pren les regnes del Bàndol Moro, mentre que Almogavers ho fa del Bàndol Cristiano, dues comparses capitanes que van ser proclamades oficialment el divendres com les màximes representants de les festes de Moros i Cristians de Paterna.

![ Renovación cargos festeros ](/images/noticias/2016/09/renovacion-cargos-festeros.jpg)

![ Día del Mayor 2016 ](/images/noticias/2016/09/dia-mayor.jpg)